ลำปาง เร่งฟื้นรถม้า ขับเคลื่อนเศรษฐกิจช่วงโควิด-19 กระตุ้นการท่องเที่ยว พร้อมเปิดประเทศ
นายสิธิชัย จินดาหลวง ผู้ว่าราชการจังหวัดลำปาง ได้มอบหมายให้นายจำลักษ์ กันเพ็ชร์ รองผู้ว่าราชการจังหวัดลำปาง พร้อมด้วยนางวรรณวิไล กันเพ็ชร์ รองนายกเหล่ากาชาดจังหวัดลำปาง หัวหน้าส่วนราชการ นายกเทศมนตรีนครลำปาง ผู้บริหารองค์กร/สมาคมภาคเอกชน ร่วมเปิดกิจกรรรมโครงการ “ชาวลำปาง ร่วมใจช่วยรถม้า” ณ บริเวณสวนสาธารณะห้าแยกหอนาฬิกา พร้อมนั่งรถม้าชมเมืองผ่านสถานที่ท่องเที่ยวสำคัญ ส่งเสริมและประชาสัมพันธ์แหล่งท่องเที่ยวของลำปาง            โครงการ “ชาวลำปาง ร่วมใจช่วยรถม้า” เป็นความร่วมมือระหว่างสมาคมสตรีนักธุรกิจและวิชาชีพแห่งประเทศไทย-ลำปาง สโมสรโรตาลี่ดอยพระบาท บริษัท ปูนซิเมนต์ไทย (ลำปาง)  จำกัด เพื่อช่วยเหลือผู้ประกอบการนำเที่ยวรถม้าที่ได้รับผลกระทบจากสถานการณ์การแพร่ระบาดของโรคโควิด-19 เพื่อต่อลมหายใจคนขับรถม้าให้อยู่คู่กับคนลำปาง โดยมีการมอบกรมธรรม์ประกันชีวิต สนับสนุนเงินช่วยเหลือค่าใช้จ่ายต่างๆ แก่ผู้ขับรถม้า พร้อมมอบอาหารสำหรับม้า